( 81 ) 
du Conseil d’Estat, ce que du temps de l’Empereur n’avoit 
jamais esté; que si son but fût esté l’ambition, il n’eult pour¬ 
chassé telz seigneurs pour consors. Et quant à la malveullance 
que les seigneurs assheuroient, au moins aulcuns, que Sadicte 
Seigneurie leur pourteroit, tant s’en fault-il qu’il fut vray : que 
j’assheura que j’avois lettres que Sadicte Seigneurie m’avoit 
escript dois Bourgoingne, par lesquelles elle m’admonestoitet 
commendoit de me conduire et gouverner à l’endroict d’eulx 
avec tout respect et service, et que si elle entendoit que aultre- 
ment je m’y conduisisse, qu’elle me désavoueroit et ne me 
tiendroit jamais pour estre de sa maison, adjongnant en ces 
lettres ces propres mots, disois-je : « car je leur suis serviteur, 
et leur feray plaisir et service où que je pourray, encoires qu’ilz 
ne veullent, et rendray le bien pour le mal ». J’ay, disois-je 
audict conte en la présence de Bassompierre, ces lettres escriptes 
de sa propre main, que n’est pas tesmonnage pour adjouster 
foy à ung tas de rapourteurs, ny à Renard : que quil considérera 
l’obligation qu’il a à l’endroit de la maison de Grandvelle et la 
pèsera au contrepoix de ce qu’il faict, l’on s’esbahyra plus tost 
de sa meschansteté que de croire à ces faulx rapors, lesquelx à 
la fin l’on trouvera telz à sa grand’honte. Ceste mienne res- 
ponse rendit et l’ung et l’aultre sy muetz qu’ilz ne sçavoient 
que me respondre, et en tout je m’y conduis de telle sorte que 
le prindrent de bonne part. 
Et à Bassompierre, venant en nostre basteau depuis, pour le 
respect du bon recueil qu’il m’avoit faict en celluy du conte 
Charles, je me travailla à luy faire le semblable, jusques à me 
découcher de mon lict pour l’y faire coucher. 
En fin, Dîeu mercy, j’en suis sorty mieulx que je n’espérois 
au commencement de nostre voyage : j’espère que ce que j'en 
ay faict Sa Seigneurie Illustrissime le prendra de bonne part. 
Le conte d’Àiguemont, lorsqu'il reçeut la princesse en Sasse, 
me fit aussi bon visaige et bon recueil ; aussi a faict aulcune- 
ment Son Altèze. 
Il semble qu’il y ayt quelque picque entre la princesse 
d’Orange et la contesse d’Aiguemont. Et, à mon jugement, 
TomeXIJ. " fi 
